Christian Haaland

Christian Wegner Haaland (1892–1952) var skipsreder fra Haugesund og politiker for Frisinnede Venstre og senere Høyre.

Han var sønn av banksjef Thomas Wegner Haaland og Anna Christine Knudsen. I 1915 giftet han seg med Ida Karoline Knutsen (1894–1948), Ida Karoline Knutsen – geni.com datter av skipsreder Knut Knutsen O.A.S. Sammen fikk de barna Thomas Wegner Christian (1917–1975),Thomas Wegner Haaland – digitalarkivet.no Elisabeth (f. og d. 1919), Elisabeth (1920–2010),Elisabeth Gerhardsen (Haaland) – geni.comElisabeth Gerhardsen – digitalarkivet.no Anna Christine (f. 14. juni 1923) og Ida Karoline (1926–1998).Ida Karoline Lothe (Haaland) – geni.comIda Karoline Lothe – digitalarkivet.no

Han gikk på handelsgymnas i Oslo og hadde et opphold i England for å utdanne seg innen shipping. I februar 1915 kjøpte han sitt første skip, «Annaho», oppkalt etter hans mor. Svigerfar Knut Knutsen O.A.S. var medeier og garantist for flere av skipene kjøpt i rederiets etableringsfase. Før Haaland fikk egne kontor i byen i 1918–1919, hadde han delt kontor med Knutsen på Vibrandsøy i Haugesund. Som mange norske rederi, ekspanderte også Haalands rederi kraftig i løpet av første verdenskrig. I 1921 var han Haugesunds tredje største reder. Mellom 1920–1923 ble villaen i Salhusveien 11 i Haugesund oppført etter tegninger av den kjente bergensarkitekten Ole Landmark.

Fra 1937 til 1940 var Haaland president for Norges Rederiforbund.

Haaland var ordfører i Haugesund i 1925, 1928–1931 og 1945. I sine første perioder som ordfører representerte han Frisinnede Venstre,Valgresultater i Haugesunds Avis 7. desember 1922 og 6. desember 1928. som lokalt gikk opp i Høyre i 1930-årene.Valgresultater i Stavanger Aftenblad, 4. desember 1931 og i Stavangeren, 18. oktober 1934. Ved kommunevalget i 1937 ble han valgt på en ren Høyre-liste.Valgresultat i Haugesunds Dagblad, 22. oktober 1937.

Årene 1945–1949 var han Høyres 1. vararepresentant for Stortinget for kjøpstedene i Vest-Agder og Rogaland fylker (Flekkefjord, Haugesund, Kristiansand, Mandal, Stavanger). 

Haaland var medlem av en rekke komiteer og styrer, blant annet i tilknytning til Haugesunds Handelskammer, Haugesunds Sjøforsikringsselskap, Haugesunds Dagblad og Haugesund Sparebank.

 Referanser 

 Eksterne lenker 


Kategori:Norske skipsredere
Kategori:Ordførere i Haugesund
Kategori:Høyre-ordførere i Rogaland
Kategori:Lokalpolitikere fra Frisinnede Venstre
Kategori:Vararepresentanter til Stortinget
Kategori:Norske foreningspersoner
Kategori:Sjøfart i Haugesund
Kategori:Artikler i sjøfart-prosjektet
Kategori:Personer fra Haugesund kommune